3. ลักษณะการประกอบธุรกิจ

3.1 ประวัติความเป็นมา

บริษัท ฐิติกร จำกัด (มหาชน)จดทะเบียนก่อตั้งเป็นบริษัทจำกัด เมื่อวันที่ 4 สิงหาคม 2515
โดยดร. ชุมพล พรประภา และคุณอโนทัย พรประภา ด้วยทุนจดทะเบียนเริ่มแรก 1 ล้านบาท
โดยมีวัตถุประสงค์หลัก เพื่อประกอบธุรกิจให้บริการสินเชื่อเช่าซื้อรถจักรยานยนต์และรถยนต์
ในช่วงเริ่มต้นของการดำเนินกิจการ
บริษัทให้บริการสินเชื่อเช่าซื้อรถจักรยานยนต์แก่ลูกค้ารายย่อยในเขตกรุงเทพและปริมณฑลและได้เพิ่มการให้บริการสินเชื่อเช่าซื้อรถยนต์ในปี
2525

ในปี 2534 บริษัทได้มีการเพิ่มทุนจดทะเบียนและเรียกชำระเป็น 70 ล้านบาท
เพื่อให้สอดคล้องกับการขยายตัวธุรกิจ

ในปี 2538 บริษัทได้ขยายธุรกิจการให้บริการสินเชื่อเช่าซื้อรถจักรยานยนต์มากขึ้นโดยเข้าถือหุ้นใน
สัดส่วนร้อยละ 99.99 ของทุนที่ออกและเรียกชำระแล้วของบริษัท ซี.วี.เอ.จำกัด
ซึ่งได้เริ่มก่อตั้งในปี 2520 โดยดร.ชุมพล พรประภา และคุณอโนทัย พรประภา
เพื่อดำเนินธุรกิจให้บริการสินเชื่อเช่าซื้อรถจักรยานยนต์ครอบคลุมทั้งในเขตกรุงเทพฯ ปริมณฑล
รวมถึงภาคกลางและภาคตะวันออก

ในปี 2541
บริษัทได้ปรับกลยุทธ์การบริหารงานใหม่เพื่อให้สอดคล้องกับภาวะเศรษฐกิจและลดการทำงานที่ซ้ำซ้อนกับ
ซี.วี.เอ. บริษัทจึงกำหนดนโยบายให้ ซี.วี.เอ. เน้นการให้บริการสินเชื่อเช่าซื้อรถจักรยานยนต์
ในพื้นที่ภาคกลางและภาคตะวันออกเพื่อเปิดตลาดและฐานของลูกค้า
พร้อมกันนั้นได้กำหนดนโยบายให้บริษัทเน้นธุรกิจให้บริการสินเชื่อเช่าซื้อรถจักรยานยนต์ในเขตกรุงเทพฯ
และปริมณฑล

ในปี 2543
บริษัทได้ริเริ่มจัดทำโครงการประกันภัยที่ให้ความคุ้มครองสำหรับการเช่าซื้อรถจักรยานยนต์สำหรับผู้เช่าซื้อทุกราย
เพื่อลดอัตราความเสียหายจากการถูกโจรกรรม การเกิดอุบัติเหตุและการเสียชีวิตของ ผู้เช่าซื้อ
ซึ่งต่อมาโครงการประกันภัยดังกล่าวได้กลายเป็นมาตรฐานของผู้ประกอบธุรกิจสินเชื่อเช่าซื้อรถ
จักรยานยนต์

ในเดือนกันยายน 2545 กลุ่มบริษัทได้รับประกาศเกียรติคุณให้เป็นผู้ประกอบธุรกิจที่รักษาสิทธิผู้บริโภค
ด้านการใช้สัญญาที่เป็นธรรมต่อผู้บริโภค จากสำนักงานคณะกรรมการคุ้มครองผู้บริโภค
สำนักนายกรัฐมนตรี

ในปี 2546 บริษัทได้ปรับโครงสร้างกลุ่ม โดยเข้าถือหุ้นในสัดส่วนร้อยละ 99.99
ของทุนที่ออกและเรียกชำระแล้ว ในบริษัท ชยภาค จำกัด ซึ่งก่อตั้งโดยดร.ชุมพล พรประภา
และคุณอโนทัย พรประภา เพื่อประกอบธุรกิจสินเชื่อเช่าซื้อรถยนต์ ในเขตกรุงเทพฯ และปริมณฑล
เพื่อให้ชยภาคเป็นบริษัทหลักในการขยายธุรกิจการให้บริการสินเชื่อเช่าซื้อรถยนต์ของกลุ่ม

บริษัทได้ทำการเพิ่มทุนจดทะเบียนจาก 70 ล้านบาทเป็น 500 ล้านบาท
พร้อมกับการแปลงสภาพเป็นบริษัทมหาชนเพื่อเข้าจดทะเบียนในตลาดหลักทรัพย์แห่งประเทศไทย
โดยบริษัทได้รับการอนุมัติจากตลาด หลักทรัพย์แห่งประเทศไทยให้เข้าทำการซื้อขายวันแรกเมื่อวันที่
2 ตุลาคม 2546

ต่อมาภายหลังเพื่อให้การบริหารงานลดความซ้ำซ้อน
จึงได้มีการจัดโครงสร้างระบบการดำเนินการภายในกลุ่มบริษัทเสียใหม่ โดยบริษัท
ซี.วี.เอ.จำกัดได้หยุดการปล่อยสินเชื่อตั้งแต่กลางปี 2547
โดยเน้นในเรื่องของการบริหารติดตามหนี้สินเพียงอย่างเดียว
ส่วนด้านการปล่อยสินเชื่อรถจักรยานยนต์ทั้งหมดอยู่ภายใต้การดำเนินการของบริษัท ฐิติกร จำกัด
(มหาชน) โดยพื้นที่การปล่อยสินเชื่อครอบคลุมทั่วทุกภาคของประเทศไทย
เพื่อเป็นการรองรับการขยายสินเชื่อ กลุ่มบริษัทจึงมีการทยอยเพิ่มสาขาอย่างต่อเนื่องจาก 27 สาขา
ณ สิ้นปี 2544 เป็น 76 สาขา ณ สิ้นปี 2552 ครอบคลุม 44 จังหวัดทั่วทุกภาคของประเทศ

ในปี 2548 บริษัทได้ออกหุ้นกู้ ชนิดระบุผู้ถือมูลค่า 745 ล้านบาท อัตราดอกเบี้ย 4.2% และ 4.8 %
ครบกำหนดไถ่ถอนปี 2550 และปี 2552 โดยขายให้แก่ผู้ลงทุนสถาบัน และในปี 2549
บริษัทได้ขออนุมัติจากที่ประชุมผู้ถือหุ้น เพื่อที่จะออกหุ้นกู้เพิ่มในวงเงิน 1,500 ล้านบาท
เมื่อถึงเวลาที่เหมาะสม

ในปี 2549 บริษัท ทริสเรทติ้ง จำกัด ได้จัดอันดับเครดิตองค์กร ที่ระดับ BBB+
แนวโน้มอันดับเครดิต “คงที่”
ซึ่งสะท้อนถึงสถานะทางการตลาดที่แข็งแกร่งในฐานะผู้นำด้านธุรกิจเช่าซื้อรถจักรยานยนต์
คณะผู้บริหารที่มีประสบการณ์ เครือข่ายสาขาที่กว้างขวาง และมีโครงสร้างเงินทุนที่แข็งแกร่ง

ในปี 2550 บริษัทมีการกู้ยืมเงินจากสถาบันการเงินอัตราดอกเบี้ยคงที่ 3 ปีและ3.5 ปี จำนวน 600
ล้านบาทและบริษัท ทริสเรทติ้ง จำกัด ได้ทบทวนเครดิตองค์กร ยังคงที่ระดับ BBB+
แนวโน้มอันดับเครดิต “คงที่”

ในปี 2551 บริษัทมีการกู้ยืมเงินระยะยาวจากสถาบันการเงินเพิ่มจำนวน 600 ล้านบาท
อัตราดอกเบี้ยคงที่ 3 ปี

ในปี 2552 บริษัท ทริสเรทติ้ง จำกัด ได้ทบทวนเครดิตองค์กร ยังคงที่ระดับ BBB+
แนวโน้มอันดับเครดิต “คงที่”

2.  ภาพรวมการประกอบธุรกิจของบริษัท

กลุ่มบริษัทประกอบด้วยบริษัท ฐิติกร จำกัด (มหาชน) และบริษัทย่อยได้แก่ บริษัท ซี.วี.เอ. จำกัด
และบริษัท ชยภาค จำกัด ดำเนินธุรกิจหลักโดยให้บริการสินเชื่อเช่าซื้อรถจักรยานยนต์และรถยนต์
ทั้งนี้ ณ สิ้นปี 2552 กลุ่มบริษัทมีสัดส่วนรายได้จากธุรกิจเช่าซื้อรถจักยานยนต์: รถยนต์: รายได้อื่นๆ
เท่ากับ 71:2: 27

โครงสร้างกลุ่มบริษัทและการดำเนินงานของกลุ่มบริษัทสามารถแบ่งได้ดังนี้

 โครงสร้างกลุ่มบริษัท 

  3.3 โครงสร้างรายได้ของกลุ่มบริษัท

โครงสร้างรายได้ของกลุ่มบริษัท ในปี 2550-2552 สามารถจำแนกได้ดังนี้

+----------------------+-------+-----+------+------+------+-----+-----+
| กลุ่มธุรกิจ/ ดำเนินการโดย | %     | งบ  |      | งบก  |      | งบ  |     |
|                      | กา    | การ |      | ารเง |      | การ |     |
|                      | รถือหุ้น | เงิน |      | ินรวม |      | เงิน |     |
|                      |       | รวม |      |      |      | รวม |     |
|                      | ขอ    |     |      | 2551 |      |     |     |
|                      | งบริษัท | 2   |      |      |      | 2   |     |
|                      |       | 552 |      |      |      | 550 |     |
+----------------------+-------+-----+------+------+------+-----+-----+
|                      |       | ล้าน | %    | ล้า   | %    | ล้าน | %   |
|                      |       | บาท |      | นบาท |      | บาท |     |
+----------------------+-------+-----+------+------+------+-----+-----+
| 1.                   |       |     |      |      |      |     |     |
| ธุรกิจให้ส              |       |     |      |      |      |     |     |
| ินเชื่อเช่าซื้อรถจักรยานยนต์ |       |     |      |      |      |     |     |
+----------------------+-------+-----+------+------+------+-----+-----+
|   บริษัท ฐิติกร จำกัด     |       |     |      |      |      |     |     |
|   (มหาชน)            |       |     |      |      |      |     |     |
+----------------------+-------+-----+------+------+------+-----+-----+
|   บริษัท ซี.วี.เอ. จำกัด  | 99.99 |     |      |      |      |     |     |
+----------------------+-------+-----+------+------+------+-----+-----+
|   รวมรายได้           |       | 1   | 70.9 | 1,7  | 69.4 | 1   | 6   |
|                      |       | ,90 |      | 40.5 |      | ,61 | 9.5 |
|                      |       | 2.5 |      |      |      | 4.5 |     |
+----------------------+-------+-----+------+------+------+-----+-----+
| 2.                   |       |     |      |      |      |     |     |
| ธ                    |       |     |      |      |      |     |     |
| ุรกิจให้สินเชื่อเช่าซื้อรถยนต์ |       |     |      |      |      |     |     |
+----------------------+-------+-----+------+------+------+-----+-----+
|   บริษัท ฐิติกร จำกัด     |       |     |      |      |      |     |     |
|   (มหาชน)            |       |     |      |      |      |     |     |
+----------------------+-------+-----+------+------+------+-----+-----+
|   บริษัท ชยภาค จำกัด    | 99.99 |     |      |      |      |     |     |
+----------------------+-------+-----+------+------+------+-----+-----+
|   รวมรายได้           |       | 5   | 2.1  | 50.7 | 2.0  | 8   | 3.5 |
|                      |       | 7.0 |      |      |      | 2.2 |     |
+----------------------+-------+-----+------+------+------+-----+-----+
| 3. รายได้อื่นๆ          |       |     |      |      |      |     |     |
+----------------------+-------+-----+------+------+------+-----+-----+
| รายได้ค่าธรรมเนียม      |       | 2   | 1.0  | 32.4 | 1.3  | 3   | 1.6 |
|                      |       | 8.1 |      |      |      | 7.8 |     |
+----------------------+-------+-----+------+------+------+-----+-----+
| หนี้สูญรับคืน             |       | 29  | 10.8 | 2    | 11.4 | 27  | 1   |
|                      |       | 0.9 |      | 86.6 |      | 1.2 | 1.7 |
+----------------------+-------+-----+------+------+------+-----+-----+
| อื่นๆ                  |       | 40  | 15.0 | 3    | 15.9 | 31  | 1   |
|                      |       | 3.4 |      | 98.8 |      | 9.0 | 3.7 |
+----------------------+-------+-----+------+------+------+-----+-----+
|   รวมรายได้อื่นๆ        |       | 72  | 26.9 | 7    | 28.6 | 62  | 2   |
|                      |       | 2.4 |      | 17.8 |      | 8.0 | 7.0 |
+----------------------+-------+-----+------+------+------+-----+-----+
| รวมรายได้             |       | 2   | 1    | 2,5  | 1    | 2   | 10  |
|                      |       | ,68 | 00.0 | 09.0 | 00.0 | ,32 | 0.0 |
|                      |       | 1.9 |      |      |      | 4.7 |     |
+----------------------+-------+-----+------+------+------+-----+-----+

3.4 เป้าหมายการดำเนินธุรกิจ

บริษัทยังคงมุ่งเน้นในธุรกิจการให้บริการสินเชื่อเช่าซื้อรถจักรยานยนต์ ซึ่งบริษัทมีความรู้ความชำนาญ
โดยตั้งเป้าหมายขยายขอบเขตพื้นที่การให้บริการออกไปนอกเขตกรุงเทพฯและปริมณฑล
โดยจะขยายสาขาให้ครอบคลุมพื้นที่จังหวัดใหญ่ในแต่ละภูมิภาคของประเทศไทย
สำหรับธุรกิจการให้บริการสินเชื่อเช่าซื้อรถยนต์บริษัทจะพิจารณาตามภาวะตลาดและการแข่งขัน
โดยเฉพาะอย่างยิ่งอัตราผลตอบแทนและความเสี่ยง
โดยมุ่งเน้นให้บริการในเขตกรุงเทพและปริมณฑล
เพื่อง่ายต่อการบริหารจัดการและควบคุมต้นทุนในการดำเนินการ

อนึ่ง บริษัทให้ความสำคัญกับคุณภาพของสินเชื่อและอัตราผลตอบแทนทางธุรกิจเป็นหลัก
โดยที่การเติบโตขยายสินเชื่อของบริษัทยังคงต้องอยู่ภายใต้การบริหารความเสี่ยงที่รัดกุมและควบคุมได้
ไม่ว่าจะเป็นการคัดคุณภาพของลูกค้าอย่างเข้มงวดตามมาตรฐาน รวมทั้งการตั้งสำรองฯ
อย่างเพียงพอ เพื่อคงไว้ซึ่งผลตอบแทนที่ดีและยั่งยืนแก่ผู้ถือหุ้นทุกราย นอกจากนี้ คณะกรรมการบริษัท
กรรมการอิสระ
รวมทั้งผู้บริหารในทุกระดับได้ตระหนักและมุ่งเน้นในหลักธรรมาภิบาลที่ดีและหลักการกำกับดูแลกิจการที่ดี
(Good Corporate Governance) ในการกำหนดนโยบายและแนวทางในการปฏิบัติงาน
เพื่อให้บริษัทสามารถสร้างผลตอบแทนที่ดีและยั่งยืนแก่ผู้ถือหุ้นทุกราย
ในส่วนของการเปิดเผยข้อมูลและชี้แจงข้อมูลที่จำเป็นและเพียงพอของบริษัทแก่นักลงทุนสถาบัน
นักวิเคราะห์และผู้ถือหุ้นทั่วไป ผู้บริหารระดับสูงได้ถือเป็นภารกิจที่สำคัญ
เพื่อเสริมสร้างความเข้าใจถึงฐานะและประสิทธิภาพในการดำเนินงานของบริษัทได้อย่างถูกต้องและ
เท่าเทียมกัน